Diari Oficial de la Generalitat Valenciana


Sumari del DOGV 9627, del 28-06-2023 (2023/7329)

Extracte de la Resolució de 21 de juny de 2023, de la Direcció General d'Urbanisme, per la qual es convoquen, per a l'exercici 2023, les subvencions destinades als municipis de la Comunitat Valenciana per a l'elaboració d'instruments de planejament de minimització d'impactes territorials (PEMIT).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9627

Data del DOGV
:   28-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7329


Data del document
:   21-06-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Extracte

Descriptors 

:   * Conselleria de Política Territorial, Obres Públiques i Mobilitat
    * ajuda pública

Extracte de la Resolució de 21 de juny de 2023, de la Direcció General d'Urbanisme, per la qual es convoquen, per a l'exercici 2023, les subvencions destinades als municipis de la Comunitat Valenciana per a l'elaboració d'instruments de planejament de minimització d'impactes territorials (PEMIT). [2023/7329]  
BDNS (identif.): 700132.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/700132)  
  
Primer. Objecte  
L'objecte de les subvencions que es convoquen en aquesta resolució és el finançament als ajuntaments que complisquen els requisits per a ser beneficiaris de les despeses derivades de la contractació dels treballs de redacció de l'esborrany del Pla especial de minimització d'impactes territorials (d'ara en avant, PEMIT) i el document inicial estratègic (d'ara en avant, DIE) a què fan referència els articles 228 a 231 del TRLOTUP.  
  
Segon. Bases reguladores  
Ordre 3/2023, de 8 de maig de 2023, de la Conselleria de Política Territorial, Obres Públiques i Mobilitat, per la qual s'estableixen les bases reguladores per a la concessió de subvencions destinades als municipis de la Comunitat Valenciana per a l'elaboració de documents urbanístics relacionats amb la minimització d'impactes territorials (DOGV núm. 9593, d'11.05.2023).  
  
Tercer. Finançament  
L'import global màxim destinat a aquestes subvencions puja a cinc-cents mil euros (500.000 €), i es finançarà amb càrrec a la línia de subvenció S8547000, del capítol VII, programa 04.38.05.373.43, d'urbanisme, del pressupost de la Generalitat per al 2023.  
  
Quart. Nombre i import de les subvencions: grups per nuclis d'habitatges  
1. La direcció general d'urbanisme concedirà les subvencions per a la redacció de l'esborrany de PEMIT i de DIE que inclouen des de 3 fins a 50 habitatges, segons els grups següents:  
a) Grup I: es concedirà un màxim d'11 subvencions per a PEMIT que inclouen nuclis d'entre 3 i 10 habitatges, per un import cadascuna d'aquestes de 10.000 €, IVA inclòs.  
b) Grup II: es concedirà un màxim de 20 subvencions per a PEMIT que inclouen nuclis d'entre 11 i 30 habitatges, per un import cadascuna d'aquestes de 15.000 €, IVA inclòs.  
c) Grup III: es concedirà un màxim de 5 subvencions per a PEMIT que inclouen nuclis d'entre 31 i 50 habitatges, per un import cadascuna d'aquestes de 18.000 €, IVA inclòs.  
En el cas que no hi haguera suficients peticions d'ajuda per a cobrir les previsions en algun dels anteriors apartats, l'òrgan instructor reordenarà la distribució indicada, de manera proporcional, amb vista a esgotar el crèdit existent.  
  
Cinqué. Beneficiaris i règim de concessió   
Podran obtindre la condició de beneficiari d'aquestes subvencions els ajuntaments de la Comunitat Valenciana que complisquen els requisits establits en la base 2 de l'Ordre 3/2023.  
 No podran obtindre la condició d'entitat beneficiària aquells ajuntaments en els quals concórrega alguna de les prohibicions previstes en article 13.2 de l'LGS.   
La concessió d'aquestes subvencions es portarà a efecte pel procediment de concurrència competitiva.  
  
  
  
Sisé. Termini i forma de presentació de sol·licituds i documentació  
1. El termini per a la presentació de les sol·licituds, d'acord amb el que es disposa en la base 5.1 de l'Ordre 3/2023, és de vint dies hàbils comptats des de l'endemà de la publicació de la convocatòria en el Diari Oficial de la Generalitat Valenciana.  
2. La presentació de les sol·licituds i de la documentació requerida per a l'obtenció aquestes subvencions es realitzarà mitjançant els models normalitzats i de manera telemàtica, a través de la seu electrònica de la Generalitat, i no s'admetrà a tràmit les que no complisquen aquests requisits.  
3. Cada ajuntament podrà presentar una única proposta d'esborrany PEMIT i DIE per a cadascun dels tres grups d'habitatges. Per cada proposta d'esborrany PEMIT i DIE es presentarà una sol·licitud diferenciada. En el cas que un ajuntament presente més d'una sol·licitud per a un mateix grup d'habitatges, es considerarà presentada únicament la que tinga el número de registre més antic, i serà causa d'inadmissió les sol·licituds presentades amb números de registre posteriors.  
  
  
València, 21 de juny de 2023.- El director general d'Urbanisme: Vicente Joaquin García Nebot.